CELEX: 62008FN0028
Language: sk
Date: 2008-02-28 00:00:00
Title: Vec F-28/08: Žaloba podaná 28. februára 2008 – Pouzol/Dvor audítorov

9.5.2008   
            
            
               SK
            
            
               Úradný vestník Európskej únie
            
            
               C 116/35
            
         Žaloba podaná 28. februára 2008 – Pouzol/Dvor audítorov
   (Vec F-28/08)
   (2008/C 116/68)
   Jazyk konania: francúzština
   Účastníci konania
   
      Žalobca: Michel Pouzol (Combaillaux, Francúzsko) (v zastúpení: D. Grisay, I. Andoulsi, D. Piccininno, advokáti)
   
      Žalovaný: Európsky dvor audítorov
   Predmet a opis sporu
   Na jednej strane zrušenie rozhodnutia Dvora audítorov z 29. novembra 2007, ako aj návrhov predložených žalobcovi 10. mája 2007 týkajúcich sa prevodu nárokov na dôchodok nadobudnutých vo Francúzsku a v dôsledku toho uznanie započítania v prospech žalobcu dodatočných odpracovaných rokov v počte 6 rokov 10 mesiacov a 1 deň, teda celkové započítanie odpracovaných rokov v počte 10 rokov 3 mesiace a 24 dní, ktoré sa prejaví dodatočným zvýšením dôchodku. A na druhej strane zaviazanie žalovaného na náhradu finančnej a morálnej ujmy spôsobenej žalobcovi
   Návrhy žalobcu
   
               —
            
            
               zrušiť rozhodnutie Dvora audítorov z 29. novembra 2007, ako aj návrhov predložených žalobcovi 10. mája 2007,
            
         
               —
            
            
               uznať započítanie žalobcovi dodatočných odpracovaných rokov v počte 6 rokov 10 mesiacov a 1 deň, teda celkové započítanie odpracovaných rokov v počte 10 rokov 3 mesiace a 24 dní,
            
         
               —
            
            
               zaviazať Dvor audítorov v nadväznosti na toto započítanie dodatočne zvýšiť dôchodok žalobcu o 1 232,32 eur za mesiac,
            
         
               —
            
            
               zaviazať Dvor audítorov na náhradu finančnej ujmy spôsobenej žalobcovi, vyčíslenej v deň podania tejto žaloby na sumu 32 040,32 eur (teda nedoplatok vo výške 1 232,32 eur za mesiac od odchodu do dôchodku 1. januára 2006 do 1. marca 2008),
            
         
               —
            
            
               zaviazať Dvor audítorov na náhradu morálnej ujmy spôsobenej žalobcovi za viac ako 14 rokov, pričom výška tejto náhrady sa určí neskôr zmierom medzi účastníkmi konania,
            
         
               —
            
            
               zaviazať Európsky dvor audítorov na náhradu trov konania.